ચોકર નેકલેસમાં વિવિધ સ્ટાઇલ જોવા મળે છે. એના વિશે જણાવતાં જ્વેલરી-ડિઝાઇનર બેલા મેસવાણી કહે છે, ‘એમાં ઘણીબધી સ્ટાઇલ આવે છે. હમણાં નવી સ્ટાઇલ નીકળી છે જે અર્ધ ગોળાકાર હોય છે અને જ્યાં ગોળાકારનો ભાગ કટ થાય છે ત્યાં બન્ને બાજુ ચેઇન હોય છે. આ ચેઇન લાંબી હોય છે. એ સિવાય ચોકર નેકલેસમાં તમને સાદું સિમ્પલ જોઈતું હોય તો માત્ર પેન્ડેન્ટ પણ મળે છે. ચોકર નેકલેસમાં એવી પૅટર્ન પણ આવે છે જેમાં ચોકર નેકલેસ-કમ-નેકલેસ પણ આવે છે જે તમારા ગળાનો ઉપરનો ભાગ પણ થોડો કવર કરે છે અને તમારા ગળાનો ભાગ પણ થોડો કવર થાય છે. એવા ચોકર નેકલેસ પણ મળે છે જે એક પટ્ટી હોય છે જે તમને બેલ્ટ જેવા લાગે.’